Valitsus saatis Riigikogule otsuse eelnõu, mille vastuvõtmisel panustab Eesti selle aasta 1. novembrist kuni järgmise aasta lõpuni Euroopa Liidu piraatluse vastasesse operatsiooni Atalanta Somaalia vetes umbes 10-liikmelise laevameeskonnaga. Teatavasti piraatlus on meil suur probleem. Ka Eesti  meremehed ei ole Somaalia piraatidest puutumata jäänud. Euroopa Liidu algatus on paigutada laevadele Euroopa Liidu liikmesriikide kaitsemeeskondi ja need meeskonnad peaksid olema siis laevadel 2-3 päeva, ohustatud laevadel, mitte kõik regiooni läbivad laevad ei pea saama relvastatud kaitset. Selles meeskonnas hakkaksid osalema siis Eesti mereväelased ja nad ei tegutseks üksi, vaid neid Euroopa Liidu liikmesriike, kes selles operatsioonis on valmis osalema, neid on praeguseks kümmekond. Ja Ma usun, et nende  riikide arv ka kasvab. Eesti kui mereriik sellest operatsioonist kõrvale jääda ei tohiks.